No vos podeu perdre l'apartament de Sai! Nosaltres vam començar el nostre viatge de la pitjor manera possible: l'amfitrió que havíem elegit per passar les nostres vacances a Londres, anul·lava la nostra reserva just quan arribàvem al país. Podeu imaginar-vos: vam entrar en pànic! Amb Airb vam intentar posar-li solució a la nostra situació tot i que la resposta de la plataforma no ha estat tan positiva com esperàvem: les opcions que ens donaven ens perjudicaven econòmicament i encara hui estem intentant recuperar els 900€ de diferència entre la reserva que ens va anul·lar "in extremis" i la que finalment, per sort, vam localitzar: l'apartament de Sai i. Esta troballa ha sigut, sense dubte, el millor que ens haguera pogut passar: la localització, immillorable, a sols uns minuts del metro; vàrios supermercats, parcs, pubs, pastisseries, estanc, ... a tocar. Un barri super tranquil, elegant i bonic. I l'apartament una autèntica passada: ampli, lluminós, amb pati, dos habitacions amb bany en suite i un bany auxiliar, TVs, una decoració cuidada, ... No li falta detall! Sai ha sigut l'amfitriona perfecta: ens va contestar als pocs minuts de fer-li la reserva, ens van rebre personalment i ha estat pendent de nosaltres en tot moment. L'eixida era a les 10h i, com que el nostre vol eixia més tard, ens va permetre estar-nos-hi unes hores més. Tot un detall. Gràcies en gran part a l'apartament de Sai hem gaudit d'un dies fabulosos a Londres. Ens falta que la plataforma AIRB responga com cal a una situació que deixa uns molt bons clients en una situació de total desprotecció: sols a Londres, en plena Setmana Santa i sense habitatge. De vergonya!